Andrzej Duda elett mill-ġdid President tal-Polonja
Imtella' Lulju 13, 2020 - Aġġornata 13 Ta' Lulju, 2020 10:37am Andrzej Duda ġie elett mill-ġdid President tal-Polonja, u għadda lir-rivali Rafal Trzaskowski b'maġġoranza żgħira. Skont il-kummissjoni elettorali tal-pajjiż, Duda kiseb 51.2% tal-voti, f'dik li qed titqies bħala l-iktar elezzjoni missielta sa mill-1989, meta ntemm il-komuniżmu. Ir-rebħa ta' Duda tfisser li l-Gvern se jissokkta b'riformi kontroversjali fuq il-ġudikatura u l-oppożizzjoni kontra d-drittijiet LBTIQ u l-abort. Waħda mill-kwistjonijiet ewlenin fl-elezzjoni kienet fil-fatt ir-relazzjonijiet diffiċli tal-Polonja mal-Unjoni Ewropea.